ट्रैफिक पुलिस अधिकारी ने नेता पर कार्रवाई की, प्रशासन ने 'तनाव से मुक्ति' के लिए भेजा, देखें - VIDEO  
पूर्व सीएम शिवराज सिंह ने इसे कांग्रेस की गुंडागर्दी कहा
इंदौर में नेता मोबाइल पर बात करते हुए गाड़ी चला रहे थे
कांग्रेस नेता का नाम लेकर कार्रवाई नहीं करने का दबाव बनाया
'मैं सूबेदार अरुण सिंह, थाना ट्रैफिक पश्चिम, चाहे बाला बच्चन की धमकी दें, चालानी कार्रवाई करूंगा. आपने गलती की है तो चालान तो बनेगा ही. कोई नियम तोड़ेगा तो उसे चालान तो भरना पड़ेगा. यह लोग मुझे कांग्रेस के नेताओं का नाम लेकर धमकी दे रहे हैं. यह कह रहे हैं कि मध्यप्रदेश में हमारी सरकार है और यदि राजवाड़ा में रहना है तो हम पर कार्रवाई नहीं करें. मैं यह कहना चाहता हूं कि चाहे मैं यह वर्दी उतार दूंगा लेकिन नियम तोड़ने वालों के खिलाफ कार्रवाई अवश्य करूंगा, चाहे कोई मुझे बाला बच्चन के नाम से डराए या किसी अन्य नाम से.'
     
मध्यप्रदेश के इंदौर के राजवाड़ा इलाके में ट्रैफिक पुलिस के अधिकारी ने उक्त बात कही है. उनके द्वारा कुछ लोगों पर चालान की कार्रवाई का वीडियो मंगलवार को सोशल मीडिया पर आया. बुधवार को उन्हें "तनाव से मुक्ति" की ट्रेनिंग पर एक हफ्ते के लिए भेज दिया गया.
     
मंगलवार को चालान बनाने की बात को लेकर ट्रैफिक सूबेदार अरुण सिंह का झगड़ा कांग्रेस के एक नेता से हो गया था. नेता मोबाइल पर बात करते हुए गाड़ी चला रहे थे. इस पर ट्रैफिक सूबेदार ने उसे रोका और कार्रवाई की बात कही. वायरल वीडियो में वह युवक कांग्रेस के एक नेता का नाम लेकर ट्रैफिक सूबेदार पर कार्रवाई नहीं करने का दबाव बना रहा था.  

ट्रैफिक सूबेदार ने कहा @INCMP@OfficeOfKNath सरकार की धौंस नहीं चलेगी तो हुए लाइन अटैच @BJP4India@BJP4MP@shailendranrb@ajaiksaranpic.twitter.com/DMhlmgTifs
इंदौर के ट्रैफिक सूबेदार को फील्ड से हटाने के मामले ने राजनीतिक रूप ले लिया है. प्रदेश के पूर्व मुख्यमंत्री शिवराज सिंह ने ट्विटर पर कहा- कमलनाथ सरकार ने इस निडर पुलिस अफ़सर को अपना कर्तव्य निभाने के लिए और कांग्रेस की गुंडागर्दी को न मानने पर लाइन अटैच करवा दिया है. वाह, @RahulGandhi जी वाह, क्या यही कांग्रेस का कानून के प्रति सम्मान है...?

मैंने सुना है कमलनाथ सरकार ने इस निडर पुलिस अफ़सर को अपना कर्तव्य निभाने के लिए और कांग्रेस की गुंडागर्दी को न मानने पर लाइन अटैच करवा दिया है। वाह, @RahulGandhi जी वाह, क्या यही कांग्रेस का क़ानून प्रति सम्मान है? https://t.co/i0ZGVyy9Yq
हालांकि इंदौर की एसएसपी रुचि वर्धन मिश्रा का कहना है कि यह कोई सजा नहीं है बल्कि कई दफे बेहद दबाव में काम करने की वजह से उन्हें लगता है कि पुलिस वालों के लिए ऐसी ट्रेनिंग ज़रूरी है. मुझे पूरा विश्वास है कि ट्रेनिंग के बाद अरुण सिंह बेहतर महसूस करेंगे.